জামিয়া ইকরা বাংলাদেশ
জামিয়া ইকরা বাংলাদেশ হলো বাংলাদেশের ঢাকা জেলার খিলগাঁও থানার চৌধুরীপাড়ায় অবস্থিত একটি কওমি মাদ্রাসা। ১৯৯৬ সালে এটি প্রতিষ্ঠা করেন ফরীদ উদ্দীন মাসঊদ। ২০১০ সালে এখানে দাওরায়ে হাদিস বা ইসলামি স্টাডিজে স্নাতকোত্তর চালু করা হয়। ২০১৮ সালের তথ্যমতে, মাদ্রাসার ছাত্রসংখ্যা ৫০০ জন। ২০২০ সালে এই মাদ্রাসায় প্রথমবারের মত আন্তর্জাতিক হাদিস সম্মেলনের আয়োজন করা হয়। এছাড়াও মাদ্রাসাটিতে জাতীয় দ্বীনি মাদ্রাসা শিক্ষাবোর্ড বাংলাদেশের প্রধান কার্যালয় অবস্থিত।